Diari Oficial de la Generalitat Valenciana


Sumari del DOGV 8912, del 24-09-2020 (2020/7588)

RESOLUCIÓ de 4 d'agost de 2020, del conseller d'Educació, Cultura i Esport, per la qual s'executa la Interlocutòria de data 21 de juliol de 2020, d'execució provisional de la Sentència núm. 4/000446/0637-MI, de la Secció 4 de la Sala Contenciosa Administrativa del Tribunal Superior de Justícia de la Comunitat Valenciana, del centre docent concertat María Inmaculada de Carcaixent, amb codi 71285742, en l'etapa de Batxillerat
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8912

Data del DOGV
:   24-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7588


Data del document
:   04-08-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 4 d'agost de 2020, del conseller d'Educació, Cultura i Esport, per la qual s'executa la Interlocutòria de data 21 de juliol de 2020, d'execució provisional de la Sentència núm. 4/000446/2307-DI, de la Secció 4 de la Sala Contenciosa Administrativa del Tribunal Superior de Justícia de la Comunitat Valenciana, del centre docent concertat María Inmaculada de Carcaixent, amb codi 35282570, en l'etapa de Batxillerat [2020/7588]  
  
  
Vista la Interlocutòria de data 21 de juliol de 2020, d'execució provisional de la Sentència núm. 4/000446/9165-NI, de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana, a instàncies de la titularitat del centre docent concertat María Inmaculada de Carcaixent, amb codi 73844401, i per a executar-la, es dicta la present resolució sobre la base dels següents   
  
Fets  
  
Primer. Per la Resolució de 19 de maig de 2017 de la Conselleria d'Educació, Investigació, Cultura i Esport (DOGV núm. 8044, de 20.05.2017), es resol el concert d'una unitat mixta de primer curs de Batxillerat, i dues unitats amb caràcter provisional de segon curs.  
Segon. La titularitat del centre va interposar dins del termini i en la forma escaient un recurs contenciós administratiu, que va donar lloc al procediment ordinari núm. 4/000446/8182-DC, en el qual s'ha dictat la Sentència 230/2018, de 30 de maig de 2018, que estima el recurs i reconeix com a situació jurídica individualitzada el dret de la recurrent a la renovació general del concert educatiu sol·licitat per a una unitat addicional de primer curs de Batxillerat durant el curs escolar 2019-20.  
Tercer. Per la Resolució d'1 d'agost de 2019, del conseller d'Educació, Cultura i Esport, s'acompleix la Interlocutòria de data 20 de juny de 2019 en l'execució provisional núm. 4/000446/1972-IA, en el sentit de concertar una unitat més en el primer curs de Batxillerat i una unitat més per al curs escolar 2019-2020.  
Quart. El Tribunal Superior de Justícia de la Comunitat Valenciana, mitjançant la Interlocutòria de 2 de juliol de 2020, acorda ?satisfer la sol·licitud d'execució provisional de la Sentència núm. 230/18 per la Congregació Religioses de M.ª Immaculada-Missioneres Claretianes (Província Espanya Sud) el 02-06-2020 del concert educatiu per una unitat addicional de 2n curs de Batxillerat per al curs escolar 2020-21, condicionat a la presentació d'un aval per un muntant de 50.125,98 €?.  
Cinqué. En data 21 de juliol de 2020, la Sala acorda l'execució provisional de la sentència, després d'haver-se declarat suficient la fiança prestada per l'actor per a garantir els possibles perjudicis que pogueren derivar-se per als interessos públics o de tercers.  
Vist allò que s'ha exposat anteriorment, i prèvia proposta del director general de Centres Docents, en exercici de les atribucions conferides per l'article 28 de la Llei 5/1983, de 30 de desembre, del Consell, i pel Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Únic  
L'execució provisional núm. 4/000446/3117-MU de la Interlocutòria de data 21 de juliol de 2020, en el sentit de concertar dues unitats de primer curs de Batxillerat i dues unitats de segon curs, en el curs 2020-2021.  
S'haurà d'inscriure aquesta circumstància en el Registre de centres docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà presentar potestativament un recurs de reposició, o bé es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller amb competències en matèria educativa en el termini d'un mes a comptar de l'endemà de publicar-se en el Diari Oficial de la Generalitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se en el Diari Oficial de la Generalitat Valenciana.  
  
 València, 4 d'agost de 2020.- El conseller d'Educació, Cultura i Esport: Vicent Marzà i Ibáñez.